รอมานาน! BEM วิ่งฉิวกว่า 2% รับครม.เคาะเดินรถไฟฟ้าสีน้ำเงิน
รอมานาน! BEM บวกกว่า 1.34% หลังครม.ไฟเขียวเอกชนรายเดิมเดินรถสายสีน้ำเงินส่วนต่อขยายรูปแบบ PPP net cost
28 มี.ค. 2560

รายงานข่าวจากทำเนียบรัฐบาล เปิดเผยว่า ที่ประชุมคณะรัฐมนตรี (ครม.) อนุมัติให้เอกชนรายเดิมเดินรถสายสีน้ำเงินส่วนต่อขยาย ช่วงหัวลำโพง-บางแค, บางซื่อ-ท่าพระ  และให้ได้รับการส่งเสริมการลงทุนจากคณะกรรมการส่งเสริมการลงทุน (BOI) ทั้งนี้เอกชนจะเข้ามาลงทุนในรูปแบบ PPP Net Cost เพื่อลดภาระการลงทุนของภาครัฐ  และขยายระยะเวลาการเดินรถสายสีน้ำเงินหรือสายเฉลิมรัชมงคลที่วิ่งอยู่ปัจจุบันให้สิ้นสุดระยะเวลาเดียวกับสายสีน้ำเงินส่วนต่อขยาย
อนึ่ง บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM เป็นเอกชนรายเดิมที่ได้สิทธิ์ในการเดินรถไฟฟ้าสายสีน้ำเงิน
ด้านราคาหุ้น BEM ล่าสุด ณ เวลา 15.20 น. ราคาหุ้นอยู่ที่ 7.60 บาท ปรับตัวขึ้น 0.15 บาท หรือ 2.01% ด้วยมูลค่าซื้อขายที่ 867.03 ล้านบาท